ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఢిల్లీ/ ఎన్సీఆర్లో ఈ-సంజీవని ద్వారా టెలి-కన్సల్టేషన్ సేవల్ని ప్రారంభించిన సీజీహెచ్ఎస్
ప్రస్తుతం కోవిడ్-19 మహమ్మారి వ్యాప్తిని దృష్టిలో ఉంచుకుని నిపుణులైన వైద్యులతో టెలి-కన్సల్టేషన్ సేవలను ప్రారంభించాలని సీనియర్ సిటిజన్ లబ్ధిదారులతో సహా.. వివిధ వర్గాల నుండి ఆరోగ్య మరియు కుటుంబ సంక్షేమ మంత్రిత్వ శాఖకు పలు అభ్యర్థనలు అందుతున్నాయి. కోవిడ్-19 వ్యాప్తి నేపథ్యంలో సీనియర్ సిటిజన్లు బహిరంగ ప్రదేశాలను, మరీ ముఖ్యంగా ప్రజా ఆరోగ్య సంరక్షణ సౌకర్యాలను సందర్శించడం సురక్షితం కాని కారణంగా టెలి-కన్సల్టేషన్ వైద్య సేవలను ప్రారంభించాలన్న విజ్ఞప్తులు అందుతున్నాయి.
ఈ నేపథ్యంలో సీజీహెచ్ఎస్ లబ్ధిదారులు ఆరోగ్య సంరక్షణ సౌకర్యాన్ని భౌతికంగా సందర్శించకుండానే.. వర్చువల్ విధానంలో వైద్య నిపుణులతో ఆరోగ్య సంబంధితమైన సంప్రదింపులు జరిపేందుకు వీలుగా సీజీహెచ్ఎస్ టెలి-కన్సల్టేషన్ సేవలను ప్రారంభించింది. 25 ఆగస్టు, 2020 నుంచి ఈ తరహా సేవలు అందుబాటులోకి వచ్చాయి. ముందుగా ఢిల్లీ / ఎన్సీఆర్లలోని లబ్ధిదారులకు మాత్రమే ఈ సేవలు అందుబాటులో ఉంటాయి. అన్ని పని దినాలలో ఉదయం 9.00 గంటల నుంచి మధ్యాహ్నం 12 గంటల వరకు ఈ-సేవలు అందుబాటులో ఉంటాయి. ఆరోగ్య మంత్రిత్వ శాఖకు చెందిన ఈ-సంజీవని వేదికను సీజీహెచ్ఎస్ టెలి-కన్సల్టేషన్ సేవల కోసం ఉపయోగిస్తోంది. వాడుకపు సౌలభ్యానికి గాను ఈ వేదికను లబ్ధిదారుల ఐడీతో అనుసంధానించారు. స్పెషలిస్ట్, ఓపీడీ సేవలను పొందటానికి గాను లబ్ధిదారులు వారి మొబైల్ నంబర్ను ఉపయోగించి ఈ ప్లాట్ఫారమ్లో నమోదు చేసుకోవాలి. ఆ తర్వాత ధ్రువీకరణ ప్రయోజనాల కోసం ఒక వన్టైమ్ పాస్వార్డ్ జారీ చేయడమవుతుంది. తగిన ధ్రువీకరణ తరువాత లబ్ధిదారులు సిస్టమ్లోకి లాగిన్ అవ్వవచ్చు. రోగి తన రిజిస్ట్రేషన్ ఫారమ్ నింపవచ్చు, టోకెన్ కోసం అభ్యర్థించవచ్చు మరియు తన ఆరోగ్య రికార్డులను కూడా అప్లోడ్ చేయవచ్చు . రోగులకు ఎస్ఎంఎస్ ద్వారా ఐడీ మరియు టోకెన్ నంబరును పంపుతారు. ఆన్లైన్ క్యూలో వారి సంఖ్య గురించి కూడా తెలియజేయబడుతుంది. రోగి క్యూ వచ్చినప్పుడు ‘ఇప్పుడు కాల్ చేయండి’ బటన్ సక్రియం చేయబడుతుంది. దీనిని ఉపయోగించి, సంబంధిత లబ్ధిదారుడు సంప్రదింపుల కోసం వైద్య నిపుణుడితో వీడియోకాల్ను మొదలు పెట్టవచ్చు. కోవిడ్ -19 వ్యాప్తి కాలంలో బయటకు వెళ్ళలేకపోతున్న సీజీహెచ్ఎస్ లబ్ధిదారులకు ఈ టెలి-కన్సల్టేషన్ వైద్య సేవలు ఒక వరంగా మారాయి. ఈ వేదికపై ముందుగా కింది విభాగాలలో వైద్య నిపుణుల సంప్రదింపులు అందుబాటులో ఉంచారు.
మెడిసిన్,
కన్ను ,
ఈఎన్టీ,
ఆర్థోపెడిక్స్
సాధారణ ఓపీడీ సేవల నిమిత్తం ప్రతి సీజీహెచ్ఎస్ లబ్ధిదారుడు ఒక నిర్దిష్ట వెల్నెస్ సెంటర్  కు జతచేయబడతారు. అయినప్పటికీ లబ్ధిదారులు దేశంలో ఎక్కడైనా డబ్ల్యూసీ వద్ద ఓపీడీ సేవలను పొందవచ్చు. నిపుణులైన వైద్య సిబ్బంది సంప్రదింపులు పొందటానికి, సీజీహెచ్ఎస్ లబ్ధిదారులు వారి
సంబంధిత డబ్ల్యూసీ మెడికల్ ఆఫీసర్ల నుంచి తగిన సిఫారసు అవసరం. .
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 124.10 కోట్ల డోసులను అందించారు.
దేశవ్యాప్త క్రియాశీల కేసుల లక్ష కంటే తగ్గి, 99,023కు చేరుకున్నాయి. ఇది 547 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.36% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 10,207 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,28,506 కు పెరిగింది.
గత 24 గంటల్లో 8,954 కొత్త కేసులు నమోదయ్యాయి.
రోజువారీ పాజిటివిటీ రేటు  గత 58 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 17 రోజులుగా 1% కన్నా తక్కువగా ఉంది.
ఇప్పటివరకు 64.24 కోట్ల కొవిడ్ పరీక్షలు చేశారు.
ఆర్థిక మంత్రిత్వ శాఖ
టర్కీ నుండి గసగసాల గింజల దిగుమతి వేగవంతంగాను, ప్రాసెసింగ్ పారదర్శకమైన పద్ధతిలో జరిగే విధంగాను చూసేందుకు గసగసాల గింజల వ్యాపారంలో భారతదేశానికి మరియు టర్కీ కి మధ్య ఎమ్ఒయు కు ఆమోదం తెలిపిన మంత్రివర్గం
టర్కీ నుండి గసగసాల గింజల దిగుమతి వేగవంతంగా జరిగేటట్లుగాను మరియు పారదర్శకమైన రీతిలో వాటి ప్రాసెసింగ్ కు మార్గాన్ని సుగమం చేయడానికిగాను గసగసాల గింజల వ్యాపారంలో భారతదేశానికి మరియు టర్కీ కి మధ్య ఒక అవగాహన పూర్వక ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఈ ఎమ్ఒయు టర్కీ నుండి భారతదేశానికి గసగసాల పంట గింజల ఎగుమతిని క్రమబద్ధం చేసేందుకు వీలుగా టర్కిష్ గ్రెయిన్ బోర్డు  కు ఒక ఆన్లైన్ సిస్టమ్ ను నిర్వహించే అవకాశాన్ని ఇస్తుంది. ఎగుమతిదారు కంపెనీలు ఈ ఆన్లైన్ సిస్టమ్ లో సభ్యత్వం పొందడానికి టిఎమ్ఒ కు ఎజియన్ ఎక్స్పోర్టర్స్ అసోసియేషన్  ద్వారా దరఖాస్తును దాఖలు చేయవలసివుంటుంది.
ప్రతి సంవత్సరం టర్కీ నుండి భారతదేశం దిగుమతి చేసుకొనే పాపీ గింజల రాశి ని టర్కీ ప్రభుత్వం తో సంప్రదించి భారత ప్రభుత్వం నిర్ణయిస్తుంది. ఇందుకోసం ఒక పంట సంవత్సరంలో టర్కీ లో ఉత్పత్తి అయ్యే పాపీ గింజలను, మునుపటి పంట సంవత్సరాల తాలూకు నిల్వను, అలాగే టర్కీ గణతంత్రం యొక్క దేశీయ అవసరాలు లేదా ఇతర ఎగుమతి అవసరాలను పరిగణనలోకి తీసుకోవడం జరుగుతుంది.
టిఎమ్ఒ నమోదు చేసుకొనే విక్రయ ఒప్పందాన్ని సెంట్రల్ బ్యూరో ఆఫ్ నార్కోటిక్స్  నమోదు చేసుకొంటుంది. ఇందుకోసం టిఎమ్ఒ నిర్వహించే ఆన్ లైన్ సిస్టమ్ నుండి వివరాలను తీసుకొంటుంది. భారత ప్రభుత్వ ఆర్థిక మంత్రిత్వ శాఖ విధించిన రిజిస్ట్రేశన్ మార్గదర్శకాలను టిఎమ్ఒ అనుసరిస్తుంది.
సిబిఎన్ తాను ఆన్ లైన్ సిస్టమ్ లో రిజిస్టర్ చేసే సేల్ కాంట్రాక్ట్ వివరాలను అప్ లోడ్ చేయవలసివుంటుంది. సిబిఎన్ రిజిస్టర్ చేసే కాంట్రాక్టుల విషయంలో మాత్రమే ఎగుమతిని టిఎమ్ఒ అనుమతించవలసివుంటుంది.
సేల్స్ కాంట్రాక్టు సమర్పణ మరియు ఇతర ఆవశ్యక ప్రక్రియల పూర్తి అనంతరం పాపీ గింజల యొక్క చట్టబద్ధమైన ఉత్పత్తి ధ్రువపత్రాన్ని ఎగుమతిదారులకు టిఎమ్ఒ ఇవ్వవలసివుంటుంది.
ఈ ఎమ్ఒయు టర్కీ నుండి పాపీ గింజల దిగుమతికి ముందస్తు అధికారాన్నివ్వడాన్ని మరియు కోటా కేటాయింపు తాలూకు పారదర్శక ప్రాసెసింగ్ ను, ఇంకా త్వరిత గతిన ప్రాసెసింగ్ ను ప్రోత్సహించగలదు. ఒక రకంగా దిగుమతి కాంట్రాక్టు నికార్సయిందేనా అనేది ఇట్టే పసిగట్టడం సాధ్యపడగలదు. అలాగే, దిగుమతిలో పలు దావాలను నివారించడానికి కూడా వీలవుతుంది.
ఈ ఎమ్ఒయు భారతదేశ విపణిలో గసగసాల గింజల లభ్యత నిరంతరాయంగా ఉండేలా తోడ్పడనుంది. మరి అంతిమంగా భారతదేశం లోని గసగసాల గింజల వినియోగదారులకు ప్రయోజనం చేకూరుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 రోగనిర్ధారణ కిట్ల ఉత్పత్తిని పెంచడానికి స్వదేశీ సంస్థకు టిడిబి ప్రోత్సాహం
ఫ్లూ లాంటి లక్షణాల నమూనాల నుండి రియల్ టైమ్ పిసిఆర్ ఆధారిత మాలిక్యులర్ డయాగ్నొస్టిక్ కిట్- కోవిడ్ -19 ను పరీక్షించి కనుగొంటుంది
పూణేలోని మైలాబ్ డిస్కవరీ సొల్యూషన్స్ అభివృద్ధి చేసిన కోవిడ్ -19 డయాగ్నొస్టిక్ కిట్ల ఉత్పత్తిని పెంచడానికి ఆర్థిక సహాయం చేసేందుకు డిపార్ట్మెంట్ ఆఫ్ సైన్స్ అండ్ టెక్నాలజీ  చట్టబద్ధమైన సంస్థ టెక్నాలజీ డెవలప్మెంట్ బోర్డు  ఆమోదించింది. కోవిడ్-19 తో పోరాడటానికి సాంకేతికంగా వినూత్న పరిష్కారాల ప్రతిపాదనల కోసం చేసిన ఆహ్వానానికి స్పందించిన మైలాబ్ సంస్థ దరఖాస్తు చేసుకుంది.
ఫ్లూ లాంటి లక్షణాలను ప్రదర్శించే వ్యక్తుల నమూనాల నుండి కోవిడ్ - 19 ని స్క్రీన్ చేసి గుర్తించే రియల్ టైమ్ పిసిఆర్ ఆధారిత మాలిక్యులర్ డయాగ్నొస్టిక్ కిట్ను అభివృద్ధి చేసిన మొట్టమొదటి స్వదేశీ సంస్థ మైలాబ్ డిస్కవరీ సొల్యూషన్స్. టిడిబి సహాయంతో ఆ సంస్థ ప్రస్తుత మాన్యువల్ ప్రాసెస్ నుండి ఆటోమేషన్ ద్వారా కిట్ల ఉత్పత్తిని పెంచుతారు, తద్వారా దాని ప్రస్తుత సామర్థ్యాన్ని రోజుకు 30,000 పరీక్షల నుండి ఒక లక్ష పరీక్షలకు పెంచుతుంది. రాబోయే కొద్ది నెలల్లో కంపెనీ ఆటోమేషన్ను పూర్తి చేయాలని భావిస్తోంది. ఈ కిట్ను ఐసిఎంఆర్, సిడిస్కో ఆమోదించాయి. జాతీయ అత్యవసర పరిస్థితిని పరిగణనలోకి తీసుకొని చాలా తక్కువ సమయంలో కిట్ను తేనున్నారు.
నిఘా, ఇన్ఫెక్షన్ నివారణ, నియంత్రణ, ప్రయోగశాల ప్రోత్సాహం, ముఖ్యంగా, అనారోగ్యంతో బాధపడుతున్న రోగుల ఐసొలేషన్, వెంటిలేటర్ నిర్వహణ పరంగా సంసిద్ధత, కోవిడ్-19 వ్యాప్తిని నివారించడం కోసం టిడిబి భారతీయ కంపెనీలు సంస్థల నుండి మార్చి 20న దరఖాస్తులను ఆహ్వానించింది. స్వదేశీ సాంకేతిక పరిజ్ఞానం వ్యాపారాత్మకంగా వినియోగించడం కోసం ప్రైవేట్ లిమిటెడ్ కంపెనీలకు ఆర్థిక సహాయం అందించడం టిడిబి ఉద్దేశం. ఆహ్వానానికి ప్రతిస్పందించిన సంస్థలలో మైలాబ్ ఒకటి.
ఈ ప్రయత్నానికి దేశం వ్యాధులు సంబంధిత అంశాల ప్రధాన సామర్థ్యాలను బలోపేతం చేయడం. రోగ పరీక్ష, ఐసోలేషన్, కాంటాక్ట్ ట్రేసింగ్ చేయడం తక్షణ అవసరం. అలాగే వ్యాధి వ్యాప్తి గొలుసు విచ్ఛిన్నం కావడం కూడా చాలా అవసరం. కాబట్టి టిడిబి ఈ అంశాలకు సంబంధించిన ప్రక్రియకు అధిక ప్రాధాన్యత ఇచ్చింది. ఐఐటీలు, ఐఐఎస్సిలు, ఎయిమ్స్, ఐసిఎంఆర్, డిఎస్టి, డిబిటి వంటి ప్రభుత్వ మరియు విద్యాసంస్థల నిపుణుల ద్వారా కఠినమైన మూల్యాంకనం తర్వాత ఈ నిర్ణయం తీసుకున్నారు.
“వైరస్ కాలంలో పని మాకు వేగం, సామర్థ్యం, నాణ్యతతో అపూర్వమైన ప్రయోజనం పొందడానికి తీవ్రత ఎలా ఉంటుందో నేర్పింది, శక్తి, నైపుణ్యం కలిగిన యువ నిపుణుల బృందాన్ని కలిగి ఉండటం ఈ ప్రయత్నానికి మూలం!” అని డిఎస్టి కార్యదర్శి, టిడిబి ఛైర్మన్ ప్రొఫెసర్ అశుతోష్ శర్మ అభిప్రాయపడ్డారు.
M/s MyLab Discovery Solutions, Pune
[మరిన్ని వివరాల కోసం సంప్రదించండి : సీడీఆర్ నవనీత్ కౌశిక్ Sc 'E', టెక్నాలజీ డెవలప్మెంట్ బోర్డు, navneetkaushik.tdb[at]gmail[dot]com , Mob: 9560611391]
(Visitor Counter : 158
భారత పోటీ ప్రోత్సాహక సంఘం
ఎబిబి లిమిటెడ్ కు చెందిన పవర్గ్రిడ్ వ్యాపారంలో హిటాచి ప్రతిపాదించిన 80.1 శాతం సేకరణకు ఆమోదం తెలిపిన సిసిఐ
ఎబిబి లిమిటెడ్ , పవర్ గ్రిడ్ వ్యాపారంలో హిటాచీ 80.1% వాటాను సేకరించడానికి కాంపిటీషన్ కమిషన్ ఆఫ్ ఇండియా  ఈరోజు వీడియో కాన్ఫరెన్స్ ద్వారా నిర్వహించిన సమావేశంలో ఆమోదం తెలిపింది.
ఈ ప్రతిపాదన ప్రకారం, ఎబిబి మేనేజ్ మెంట్ హోల్డింగ్ ఎజి  కి చెందిన 80.1 శాతం మాటా మూలధనాన్ని హిటాచి లిమిటెడ్  , ఎబిబి లిమిటెడ్  నుంచి సేకరణకు ఇది వీలు కల్పిస్తుంది. ఎబిబి మేనేజ్మెంట్, ఎబిబి కి చెందిన మొత్తం పవర్గ్రిడ్ వ్యాపారాన్ని కలిగి ఉంటుంది .
(హిటాచి , కేంద్రకార్యాలయం జపాన్ లో ఉంది. ఇది హిటాచి గ్రూప్ కంపెనీల పేరెంట్ కంపెనీ. ఇది ఐటి సొల్యూషన్, ఎనర్జీ సొల్యూషన్, ఇండస్ట్రీ సొల్యూషన్, మొబిలిటి సొల్యూషన్, స్మార్ట్ లైప్ సొల్యూషన్ వంటివి వివిధ రకాల వ్యాపారాలలో చురుకుగా ఉంది.
ఈ టార్టెట్ వ్యాపారం పవర్ గ్రిడ్ సెక్టర్లో అభివృద్ధి, ఇంజినీరింగ్, తయారీ, ఉత్పత్తుల అమ్మకం, సిస్టమ్లు, ప్రాజెక్టులకు సంబంధించినది..
సవివరమైన సిసిఐ ఆర్డర్ తదుపరి విడుదల అవుతుంది..
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 210.02 కోట్ల డోసులు  అందించారు
గత 24 గంటల్లో 35,33,466 డోసులు అందించారు
దేశవ్యాప్త క్రియాశీల కేసుల సంఖ్య 97,648
మొత్తం కేసుల్లో క్రియాశీల కేసులు 0.22%
ప్రస్తుత రికవరీ రేటు 98.59%
గత 24 గంటల్లో 11,726 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,23,944 కు పెరిగింది.
గత 24 గంటల్లో 9,531 కొత్త కేసులు నమోదయ్యాయి.
రోజువారీ పాజిటివిటీ రేటు 4.15%
వారపు పాజిటివిటీ రేటు 3.59%
గత 24 గంటల్లో చేసిన 2,29,546 కొవిడ్ పరీక్షలతో కలిపి ఇప్పటివరకు 88.27 కోట్ల పరీక్షలు చేశారు.
పర్యటక మంత్రిత్వ శాఖ
మన్ కీ బాత్ తాజా ఎడిషన్ లో, ప్రజలను ఏకం చేయడంలో అమృత్ మహోత్సవ్, హర్ ఘర్ తిరంగ ప్రచారాల ప్రాముఖ్యతను ప్రస్తావించిన ప్రధాన మంత్రి శ్రీ నరేంద్ర మోదీ
అమృత్ మహోత్సవ్, స్వాతంత్ర్య దినోత్సవాన్ని పురస్కరించుకుని దేశ సమిష్టి శక్తిని మనం చూశాం: శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ఆగస్టు 28, 2022న 'మన్ కీ బాత్' 92వ ఎడిషన్ సందర్భంగా ప్రజలను ఏకం చేయడంలో ఆజాదీ కా అమృత్ మహోత్సవ్, హర్ ఘర్ తిరంగా ప్రచార కార్యక్రమాలు పోషించిన పాత్రను, ప్రాముఖ్యాన్ని ప్రశంసించారు. ఈ ప్రచారాలు ఏక్ భారత్ శ్రేష్ఠ భారత్ స్ఫూర్తిని ప్రతిబింబిస్తాయని తెలిపారు.
మన్ కీ బాత్ ప్ర సంగంలో ప్రధాన మంత్రి మాట్లాడుతూ, ఈ ప్రత్యేక సందర్భంగా అమృత్ మహోత్సవ్, స్వాతంత్ర్య దినోత్సవాన్ని పురస్కరించుకుని దేశ సమిష్టి శక్తిని మనం చూశామని, సాక్షాత్కార భావన కలిగిందని అన్నారు. ఇంత పెద్ద దేశం, ఇన్ని వైవిధ్యాలు, కానీ త్రివర్ణ పతాకాన్ని ఎగురవేసేటప్పుడు అందరూ ఒకే స్ఫూర్తితో ఏకమై, నదిలా ప్రవహించినట్లు అనిపించిందని అన్నారు. ప్రజలు స్వయంగా ముందుకు వచ్చి, త్రివర్ణ పతాకం చేతబూనినప్పుడు వచ్చే గర్వానికి నాయకత్వం వహించారు. పరిశుభ్రత ప్రచారం, వ్యాక్సినేషన్ ప్రచారంలో దేశ స్ఫూర్తిని కూడా మనం చూశాము. అమృత్ మహోత్సవ్ లో మళ్ళీ అదే దేశభక్తి స్ఫూర్తిని మనం చూడబోతున్నాము. మన సైనికులు ఎత్తైన పర్వతాల శిఖరాలపై, దేశ సరిహద్దులలో, సముద్రం మధ్యలో త్రివర్ణ పతాకాన్ని ఎగురవేశారు.
అమృత్ మహోత్సవ్ గురించి ప్రధాని మోదీ మాట్లాడుతూ, అమృత్ మహోత్సవ్ ఈ రంగులు భారతదేశంలోనే కాకుండా ప్రపంచంలోని ఇతర దేశాలలో కూడా కనిపించాయని అన్నారు. బోట్స్వానాలో నివసిస్తున్న స్థానిక గాయకులు భారతదేశానికి స్వాతంత్ర్యం వచ్చి 75 సంవత్సరాలు పూర్తయిన సందర్భంగా 75 దేశభక్తి గీతాలను ఆలపించారు. ఇందులోని ప్రత్యేకత ఏంటంటే ఈ 75 పాటలను హిందీ, పంజాబీ, గుజరాతీ, బంగ్లా, అస్సామీ, తమిళం, తెలుగు, కన్నడ, సంస్కృతం వంటి భాషల్లో పాడారు. అదేవిధంగా నమీబియాలో ఇండో-నమీబియా సాంస్కృతిక-సంప్రదాయ సంబంధాలపై ఒక ప్రత్యేక స్టాంపును విడుదల చేశారని చెప్పారు.
స్వాతంత్ర్య సమరయోధులు, ముఖ్యంగా అజ్ఞాత వీరుల త్యాగాలను ప్రముఖంగా ప్రస్తావించే స్వరాజ్య సీరియల్ దూరదర్శన్ లో వీక్షించాలని ప్రధాని ప్రజలను కోరారు. స్వాతంత్ర్యోద్యమంలో పాల్గొన్న అజ్ఞాత వీరుల కృషిని, త్యాగాలను దేశంలోని యువతరానికి పరిచయం చేయడం గొప్ప చొరవ అని ఆయన అన్నారు. ఆగస్టు 15 న స్వాతంత్ర్య దినోత్సవాన్ని జరుపుకోవడానికి భారతదేశంలోని వివిధ ప్రాంతాలలో వివిధ వ్యక్తిగత ప్రయత్నాలను కూడా ప్రధాని ప్రత్యేకంగా ప్రస్తావించారు.
ప్రధాన మంత్రి శ్రీ నరేంద్ర మోదీ మన్ కీ బాత్ లోని వివిధ ఎడిషన్లలో  ఏక్ భారత్ శ్రేష్ఠ భారత్ కు సగర్వ మైన స్థానం ఇచ్చారు.
(Visitor Counter : 87
మంత్రిమండలి
కెనడా కు చెందిన లాభాపేక్షరహిత సంస్థ ఇంటర్ నేషనల్ బార్ కోడ్ ఆఫ్ లైఫ్ కు, జూలాజికల్ సర్వే ఆఫ్ ఇండియా కు మధ్య కుదిరిన అవగాహనపూర్వక ఒప్పందానికి ఆమోదం తెలిపిన మంత్రివర్గం
కెనడా కు చెందిన లాభాపేక్షరహిత సంస్థ ఇంటర్ నేషనల్ బార్ కోడ్ ఆఫ్ లైఫ్  కు, పర్యావరణం, అడవులు, జల వాయు పరివర్తన శాఖ అధీనం లోని జూలాజికల్ సర్వే ఆఫ్ ఇండియా  కి మధ్య ఈ ఏడాది జూన్ లో సంతకాలైన అవగాహనపూర్వక ఒప్పందం  ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది.
డిఎన్ ఎ బార్ కోడింగ్ లో ఇప్పుడు జరుగుతున్న కృషి ని మరింత ముమ్మరంగా కొనసాగించడానికి జూలాజికల్ సర్వే ఆఫ్ ఇండియా, ఇంటర్ నేషనల్ బార్ కోడ్ ఆఫ్ లైఫ్ లు చేతులు కలిపాయి. డిఎన్ ఎ బార్ కోడింగ్ అంటే ప్రామాణీకరించిన జన్యు ప్రాంతాలకు చెందిన ఒక చిన్న విభాగాన్ని క్రమబద్ధం చేసి సందర్భ అనుక్రమం కోసం వ్యక్తిగత అనుక్రమాలను సరిపోల్చుకొంటూ ప్రజాతుల ను వేగంగాను, సరి అయిన విధంగాను గుర్తించే పద్ధతి. ఇంటర్ నేషనల్ బార్ కోడ్ ఆఫ్ లైఫ్ అనేది సభ్యత్వ దేశాలతో ఏర్పాటైన ఒక పరిశోధక కూటమి. దీని సభ్యత్వ దేశాలు అంతర్జాతీయ సంప్రదింపుల కు ఉద్దేశించిన సమాచార నిధి ని విస్తరించడానికి, ఇన్ఫర్మేటిక్స్ ప్లాట్ ఫార్మ్ లను అభివృద్ధిపరచడానికి, లేదా వీటికి తోడు అదనంగా సంప్రదింపుల గ్రంథాలయానికి సంబంధించిన ఉపయోగ సూచీ, మూల్యాంకనం, జీవ వైవిధ్య వర్ణన లకు అవసరపడే విశ్లేషణాత్మక ప్రోటోకాల్స్ ను రూపొందించడానికి మానవ వనరులతో పాటు ఆర్థిక వనరులను అందించడంలో సహకరించుకొంటామంటూ సంకల్పాన్ని చెప్పుకోవడం జరిగింది. ఈ అవగాహనపూర్వక ఒప్పందాన్ని కుదుర్చుకోవడం ద్వారా జూలాజికల్ సర్వే ఆఫ్ ఇండియా కు బయోస్కాన్, ప్లానెటరీ బయోడైవర్సిటీ మిషన్ వంటి ప్రపంచ స్థాయి కార్యక్రమాల్లో పాల్గొనే సామర్థ్యం అందివస్తుంది.
విద్యుత్తు మంత్రిత్వ శాఖ
దేశంలో జల విద్యుత్ ప్రోత్సాహానికి తీసుకున్న చర్యలు
దేశంలో జల విద్యుత్ అభివృద్ధి కోసం కేంద్ర ప్రభుత్వం గతంలో అనేక విధానపరమైన కార్యక్రమాలను చేపట్టింది. నేషనల్ ఎలక్ట్రిసిటీ పాలసీ 2005, నేషనల్ టారిఫ్ పాలసీ 2016, నేషనల్ రీహాబిలిటేషన్ & రీసెటిల్మెంట్ పాలసీ 2007, భూ సేకరణలో న్యాయమైన పరిహారం & పారదర్శకత హక్కు, రీహాబిలిటేషన్ & రీసెటిల్మెంట్ చట్టం 2013 వంటివి ఈ చర్యల్లో భాగం.
జల విద్యుత్ రంగాన్ని ప్రోత్సహించడానికి కేంద్ర ప్రభుత్వం మార్చి 8, 2019న చర్యలు తీసుకుంది, దీనికింద, ఈ క్రింది నిబంధనలు రూపొందించారు:
 పెద్ద జల ప్రాజెక్టులను  పునరుత్పాదక శక్తి వనరులుగా ప్రకటించడం
 జల విద్యుత్ సుంకాలు తగ్గించేందుకు హేతుబద్ధీకరణ చర్యలు
 వరద ఆధునీకరణ/నిల్వ జల విద్యుత్ ప్రాజెక్ట్లకు  ఆర్థిక మద్దతు
 రోడ్లు/వంతెనల వంటి మౌలిక సదుపాయాల కల్పన ఖర్చుకు ఆర్థిక మద్దతు
2021-22 నుంచి 2029-30 కాలానికి హైడ్రో పర్చేజ్ ఆబ్లిగేషన్ను  కూడా 29.01.2021న ప్రభుత్వం ప్రకటించింది.
ఈ చర్యలు జల విద్యుత్ ప్రాజెక్టుల అభివృద్ధికి, ముఖ్యంగా పర్వత ప్రాంతాలు/రాష్ట్రాల్లోని ప్రాజెక్టులకు ప్రయోజనకరంగా ఉంటాయి. మారుమూల, సుదూర ప్రాంతాల్లో ప్రాజెక్టులు ఉండి, అక్కడికి భారీ యంత్రాలు, పరికరాల తరలింపు కోసం రోడ్లు, వంతెనలు మొదలైన విస్తృత మౌలిక సదుపాయాల అభివృద్ధి అవసరయ్యే ప్రాజెక్టులకు ఉపయోగకరం.
కేంద్ర విద్యుత్, నూతన & పునరుత్పాదక ఇంధన శాఖ మంత్రి శ్రీ ఆర్.కె.సింగ్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
వ్యవసాయ మంత్రిత్వ శాఖ
గ్రామీణ ప్రాంతాల్లో వ్యవసాయ-అంకుర సంస్థలకు ప్రోత్సాహం
కేంద్ర వ్యవసాయం & రైతుల సంక్షేమ విభాగం , రాష్ట్రీయ కృషి వికాస్ యోజన  కింద, 'ఆవిష్కరణలు & వ్యవసాయ-అంకుర సంస్థల అభివృద్ధి' కార్యక్రమాన్ని 2018-19 నుంచి అమలు చేస్తోంది. ఆర్థిక సాయం అందించడం ద్వారా నూతన ఆవిష్కరణలు, వ్యవసాయ వ్యవస్థాపకతను ప్రోత్సహించడం, దేశంలో ఇంక్యుబేషన్ వ్యవస్థను పెంపొందించడం దీని లక్ష్యం. అంకుర సంస్థలకు ప్రోత్సాహం సహా ఈ కార్యక్రమం అమలు కోసం దేశవ్యాప్తంగా 5 నాలెడ్జ్ పార్టనర్లు , 24 ఆర్కేవీవై వ్యవసాయ-వ్యాపార ఇంక్యుబేటర్లను  ఈ విభాగం ఏర్పాటు చేసింది.
ఈ కార్యక్రమం కింద దేశవ్యాప్తంగా ఏర్పాటైన నాలెడ్జ్ పార్ట్నర్లు, ఆర్కేవీవై వ్యవసాయ-వ్యాపార ఇంక్యుబేటర్ల వద్ద అంకుర సంస్థలు శిక్షణ పొందాయి, ఎదిగాయి. ఉత్పత్తులు, సేవలు, వ్యాపార వేదికలు మొదలైనవాటిని మార్కెట్లోకి తీసుకెళ్లడానికి, వ్యాపార దక్షత సాధించడానికి, ఉత్పత్తులు & కార్యకలాపాలను పెంచుకోవడానికి ఈ అంకుర సంస్థలకు సాంకేతికత, ఆర్థిక సాయం అందించడం జరుగుతుంది.
కేపీలు, ఆర్-ఏబీఐలు ఈ అంకుర సంస్థల ఉత్పత్తులు & సాంకేతిక ధృవీకరణ, గుర్తింపు కోసం దేశంలోని వివిధ సంస్థలతో అంకుర సంస్థలను అనుసంధానిస్తూ ప్రోత్సహిస్తున్నాయి. వ్యవసాయ-అంకుర సంస్థల సమావేశాలు, ప్రదర్శనలు, వెబినార్లు, కార్యశాలలు సహా వివిధ జాతీయ స్థాయి కార్యక్రమాలను భారత ప్రభుత్వం నిర్వహిస్తోంది. తద్వారా, వ్యవసాయ-అంకుర సంస్థలకు ప్రోత్సాహం కోసం వివిధ వర్గాలతో వాటిని అనుసంధానించే వేదికగా నిలుస్తోంది.
ఈ కార్యక్రమం కింద, ఆలోచన దశలో రూ.5 లక్షల వరకు, సంస్థ ఎదిగే దశలో రూ.25 లక్షల వరకు ఆర్థిక సాయం అందించడం జరుగుతుంది. ఈ కార్యక్రమం కింద ఇప్పటి వరకు 1176 వ్యవసాయ-అంకుర సంస్థలకు రూ.75.25 కోట్ల ఆర్థిక సాయం అందింది.
వ్యవసాయ-అంకుర సంస్థలు స్థాపించేలా యువ పారిశ్రామికవేత్తలను ప్రోత్సహించడానికి 2023-24 నుంచి ఐదేళ్ల వరకు రూ.500 కోట్లతో 'యాక్సిలరేటర్ ఫండ్' ఏర్పాటు ప్రతిపాదనను భారత ప్రభుత్వం ఆమోదించింది. దేశంలోని వ్యవసాయ వ్యవస్థను ఆధునీకరించే సాంకేతికతలను తీసుకువచ్చే అంకుర సంస్థలను పెంచేందుకు ఈ నిధి ఉపయోగపడుతుంది.
యాక్సిలరేటర్ ఫండ్ కార్యక్రమం కింద 2023-24లో వివిధ కార్యకలాపాలు చేపడతారు. సంస్థాగత యంత్రాంగం & కార్యాచరణ మార్గదర్శకాల రూపకల్పన, వ్యవసాయం & అనుబంధ రంగాల్లో సమస్యల గుర్తింపు, అధిక ప్రభావం & వినూత్న పరిష్కారాలు కలిగిన వ్యవసాయ-అంకుర సంస్థల ఎంపిక, ఎంచుకున్న వ్యవసాయ-అంకుర సంస్థలను ప్రోత్సహించడం & సామర్థ్యం పెంపు కోసం సాంకేతిక, ఆర్థిక సాయం అందించడం వంటివి ఆ కార్యకలాపాల్లో కొన్ని.
కేంద్ర వ్యవసాయ & రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని వెల్లడించారు.
ప్రధాన మంత్రి కార్యాలయం
రాజస్థాన్ లో జరిగిన ఒక రహదారి దుర్ఘటన కారణం గా ప్రాణనష్టం సంభవించినందుకుసంతాపాన్ని వ్యక్తం చేసిన ప్రధాన మంత్రి
రాజస్థాన్ లోని బాడ్ మేర్ లో జరిగిన ఒక రహదారి దుర్ఘటన కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘రాజస్థాన్ లోని బాడ్ మేర్ లో జరిగిన రహదారి దుర్ఘటన అత్యంత దుఃఖదాయకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ఇదే నా సంతాపం. ఈ దుఃఖ ఘడియ లో బాధితుల కు ఆ ఈశ్వరుడు సంయమన శక్తి ని ప్రసాదించుగాక: ప్రధాన మంత్రి’’ అని పేర్కొంది.
ఉక్కు మంత్రిత్వ శాఖ
4686 మెట్రిక్ టన్నుల ప్రాణాలను కాపాడే ద్రవరూపంలోని మెడికల్ ఆక్సిజన్ను సరఫరా చేసిన స్టీల్ ప్లాంట్లు
వాయురూపంలో ఆక్సిజన్ అందుబాటుతో 9,100 పడకలతో ఆసుపత్రులను ఏర్పాటు చేస్తున్న స్టీలు ప్లాంట్లు
ఈ సంక్షోభ కాలంలో దేశ సేవ నిమిత్తం ఉక్కు పరిశ్రమంతా ఐక్యంగా నిలిచింది. మే 10వ తేదీన ఉక్కు పరిశ్రమలు 4688 మెట్రిక్ టన్నుల జీవితాన్ని కాపాడే ద్రవరూపంలోని మెడికల్ ఆక్సిజన్ ను సరఫరా చేశాయి. ఇందులో ఎస్ఎఐఎల్ 1193 మెట్రిక్ టన్నులు, ఆర్ ఐఎన్ఎల్ 180 మెట్రిక్ టన్నులు, టాటా గ్రూప్ 1425 మెట్రిక్ టన్నులు, జెఎస్డబ్ల్యు 1300 మెట్రిక్ టన్నులను సరఫరా చేయగా, మిగిలినది ప్రభుత్వ, ప్రైవేటు రంగంలోని స్టీలు పరిశ్రమలు సరఫరా చేశాయి. దేశంలో ద్రవరూపంలోని మెడికల్ ఆక్సిజన్ మొత్తం ఉత్పత్తి, రోజుకి 9500 మెట్రిక్ టన్నులకు పెరిగింది. ఇది వ్యవస్థాపక సామర్ధ్యంలో 130% వినియోగసామర్ధ్యాన్న పట్టి చూపుతోంది. ఎల్ఎంఒ జాతీయ ఉత్పత్తిలో దాదాపుగా సగం వంతుకు స్టీల్ ప్లాంట్లే దోహదం చేస్తున్నాయి.
నైట్రొజెన్, ఆర్గాన్ ఉత్పత్తిని తగ్గించడం, దాదాపుగా ఎక్కువ ప్లాంట్లలో కేవలం ఎల్ఎంఒను మాత్రమే ఉత్పత్తి చేయడం వంటి వివిధ చొరవలను తీసుకోవడం ద్వారా స్టీలు పరిశ్రమలు ఎల్ఎంఒ సరఫరాను పెంచగలిగాయి. సాధారణంగా, వారు 3.5 రోజుల భద్రతా నిల్వలను తమ నిల్వ ట్యాంకులలో ఉంచాలి, అది ఆవిరి రూపంలో మారినప్పుడు ఆక్సిజన్ ప్లాంట్లలో ఏదైనా సమస్య వచ్చినప్పుడు దానిని ఉపయోగిస్తారు. ఉక్కు మంత్రిత్వ శాఖ నిరంతరం ఉక్కు ఉత్పత్తిదారులతో సంప్రదింపులలో ఉండటంతో, ఎల్ ఎంఒ సరఫరా చెప్పుకోదగినంతగా పెరిగి ఈ భద్రతా నిల్వలు 0.5 రోజులకు తగ్గాయి.
ఉక్కు మంత్రిత్వ శాఖ అధికారులు, దానికి అనుబంధ ప్రభుత్వ రంగ సంస్థలతో గత సోమవారం కేంద్ర ఉక్కు శాఖ, పిఎన్జి మంత్రి ధర్మేంద్ర ప్రధాన్ సమావేశం నిర్వహించారు. ఈ సమావేశంలో ద్రవరూపంలోని మెడికల్ ఆక్సిజన్ సరఫరా, స్టీల్ ప్లాంట్ల ద్వారా ఆరోగ్య సంరక్షణ మౌలిక సదుపాయాల పెంపుకు జరుగుతున్న కృషిని ఆయన సమీక్షించారు.
స్టీల్ ప్లాంట్లు 8,100 పడకలతో  వాయు రూపంలో ఉన్న ఆక్సిజన్ గల ప్లాంట్లకు సమీపంలో ఆసుపత్రులను ఏర్పాటు చేస్తున్నాయి.
వారు చేస్తున్న సేవలకు ప్రశంస వ్యక్తీకరణంగా అందరు భాగస్వాములకు టీకా వేసేందుకు చమురు, వాయువు, ఉక్కుకు సంబంధించిన ప్రభుత్వ రంగ సంస్థలు ముందుకు రావాలని ప్రధాన్ కోరారు. ఇది ఉద్యోగుల, భాగస్వాముల ఉత్సాహాన్ని పెంచి, కోవిడ్ 19 పై పోరాటాన్ని బలోపేతం చేయడమే కాక, ప్రపంచంలోనే అతి పెద్ద వాక్సినేషన్ డ్రైవ్ వేగవంతం కావడానికి తోడ్పడుతుందని ఆయన అభిప్రాయపడ్డారు.
ప్రధాన మంత్రి కార్యాలయం
గరీబ్ కళ్యాణ్ కు తొమ్మిది సంవత్సరాలు పూర్తి అయినసందర్భం లో నమో ఏప్ లో ప్రచురించిన వేరువేరు వ్యాసాల ను /కంటెంటు ను శేర్ చేసిన ప్రధాన మంత్రి
గరీబ్ కళ్యాణ్ కు 9 సంవత్సరాలు పూర్తి అయిన సందర్భం లో నమో ఏప్  లో ప్రచురించిన వివిధ వ్యాసాలు /కంటెంటు ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో,
‘‘పేదల కోసం పనిచేస్తూ వెచ్చించినటువంటి ప్రతి ఒక్క క్షణం గౌరవం తో పాటుగా సౌభాగ్యం కూడాను. కరుణ మరియు సంకల్పాల ప్రేరణ తో మా ఈ యాత్ర కొనసాగుతుంటుంది. #9YearsOfGaribKalyan విషయాన్ని వివరించేటటువంటి వ్యాసాలు/ కంటెంటు ల విస్తృత సామగ్రి నమో ఏప్ లో ప్రచురించడమైంది. ఆ వివరాల ను ఒకసారి తప్పక చూడగలరు.’’ అని పేర్కొన్నారు.
కార్పొరేట్ వ్యవహారాల మంత్రిత్వ శాఖ
16 నుంచి 31 ఆగస్టు 2022 వరకు స్వచ్ఛత పఖ్వాడాను నిర్వహిస్తున్న ఎంసిఎ
క్యాబినెట్ సెక్రటేరియేట్, తాగునీరు, పారిశుద్ధ్య విభాగం ఆదేశాల మేరకు కార్పొరేట్ వ్యవహారాల మంత్రిత్వ శాఖ  లో 16 నుంచి 31 ఆగస్టు 2022 వరకు స్వచ్ఛత పఖ్వాడాను నిర్వహిస్తున్నారు.
కార్యక్రమంలో భాగంగా ఎంసిఎలో స్వచ్ఛతా ప్రతిజ్ఞను నిర్వహించింది. కార్పొరేట్ వ్యవహారాల మంత్రిత్వ శాఖ కార్యదర్శి ఈ ప్రతిజ్ఞను చేయించారు. అంతేకాకుండా, పఖ్వాడాలో భాగంగా, ఈ కాలంలో మంత్రిత్వ శాఖలో - ఫర్నిచర్, పాత ఫైళ్ళను సమీక్షించి, పనికిరాని వాటిని, వస్తువులను విసర్జించడం, స్వచ్ఛత పై వెబినార్, స్వచ్ఛత పై వ్యాసరచన పోటీ సహా పలు కార్యక్రమాలను నిర్వహిస్తున్నారు.
పలు చట్టబద్ధమైన అథారిటీలు, మంత్రిత్వ శాఖ పరిధిలోని అనుబంధ కార్యాలయాలు, డైరెక్టర్ జనరల్ ఆఫ్ కార్పొరేట్ ఎఫైర్స్ కింద ఉండే క్షేత్రస్థాయి కార్యాలయాలు అన్నీ కూడా ఈ కాలంలో వివిధ కార్యకలాపాలను చేపడుతున్నాయి.
విద్యుత్తు మంత్రిత్వ శాఖ
'ట్రాన్స్ఫర్మెటివ్ మొబిలిటీ' చొరవలో భాగస్వాములు కావాలని రాష్ట్రాలను కోరిన కేంద్ర మంత్రి శ్రీ ఆర్కె సింగ్
- ఈ విషయమై తగిన చొరవ చూపాలని కేంద్ర మంత్రులు, రాష్ట్రాల ముఖ్యమంత్రులకు లేఖ రాసిన కేంద్ర విద్యుత్, నూతన మరియు పునరుత్పాదక ఇంధన శాఖ మంత్రి శ్రీ ఆర్కె సింగ్
- అన్ని అధికారిక అవసరాల కోసం విద్యుత్ వాహనాలను ఉపయోగించాలని సూచించిన విద్యుత్ శాఖ మంత్రి
దేశంలో విద్యుత్ వాహనాలను ప్రోత్సహించే ప్రయత్నాలలో భాగంగా.. కేంద్ర విద్యుత్ మరియు నూతన & పునరుత్పాదక ఇంధన శాఖల మంత్రి శ్రీ ఆర్కె సింగ్ అన్ని రాష్ట్రాలు/ కేంద్రపాలిత ప్రాంతాల ముఖ్యమంత్రులతో సహా కేంద్ర మంత్రులు, సహాయ మంత్రులకు ఒక లేఖ రాశారు. భారత ప్రభుత్వం చేపట్టిన సరికొత్త 'ట్రాన్స్ఫర్మెటివ్ మొబిలిటీ' చొరవలో భాగస్వామ్యం కావాలని కోరారు. సంబంధిత మంత్రిత్వ శాఖలు/ డిపార్ట్మెంట్లు తమ అధికారిక వాహనాల సముదాయాన్ని ప్రస్తుత ఉన్న అంతర్గత దహన యంత్రం / పెట్రోల్/ డీజిల్ వాహనాల నుండి ఎలక్ట్రిక్ వాహనాలుగా మార్చుకోవాలని సూచించారు. ఇకపై ప్రభుత్వపు అన్ని అధికారిక ప్రయోజనాల కోసం ఈ తరహా వాహనాలను వినియోగించేలా చర్యలు చేపట్టాలని మంత్రి కోరారు. ఈ తరహా చర్య దేశంలోని సాధారణ ప్రజలకు ఒక ఉదాహరణగా నిలుస్తుందని తెలిపారు. ఈ-మొబిలిటీకి మారడానికి ఈ చర్య ఎంతగానో ప్రోత్సహకరంగా నిలుస్తుందని తాము భావిస్తున్నామని మంత్రి తెలిపారు. బహుళ లక్ష్యాలను చేరుకోవడానికి ఎలక్ట్రిక్ వాహనాలను  ప్రోత్సహించడానికి భారత ప్రభుత్వం ప్రారంభించిన ఈ-ఎలక్ట్రిక్ క్యాంపెయిన్లో భాగంగా ఈ చొరవ నిలుస్తుంది - కర్బన్ ఉద్గారాల తగ్గింపు, ఇంధన భద్రత, ఇంధన సామర్థ్యం పెంపు మొదలైన లక్ష్యాలను సాధించేందుకు గాను ఈ చర్య ఎంతో దోహదం చేస్తుందని పేర్కొన్నారు.
భూ శా స్త్ర మంత్రిత్వ శాఖ
ధ్రువ సంబంధి విజ్ఞాన శాస్త్రం లో సహకారం అంశం పై భారతదేశం మరియు స్వీడన్ ల మధ్య అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి
ధ్రువ సంబంధి విజ్ఞాన శాస్త్రం లో సహకారం అంశం పై భారతదేశ పృథ్వీ శాస్త్రాల మంత్రిత్వ శాఖ  కు మరియు స్వీడన్ కు చెందిన విద్య మరియు పరిశోధన మంత్రిత్వ శాఖ కు మధ్య కుదిరిన ఒప్పందాన్ని గురించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ అవగాహనపూర్వక ఒప్పంద పత్రం పై 2019వ సంవత్సరం లో డిసెంబర్ 2వ తేదీ న సంతకాలు అయ్యాయి.
పర్యావరణ పరిరక్షణ అంశం పై అంటార్క్ టిక్ ట్రీటీ కి సంబంధించిన ప్రోటోకాల్ మరియు అంటార్క్ టిక్ ట్రీటీ లు రెంటికి భారతదేశం మరియు స్వీడన్ లు రెండూ సంతకందారులు గా ఉన్నాయి. ఆర్క్ టిక్ దేశాలు ఎనిమిదిటిలో ఒక దేశం గా స్వీడన్ ఆర్క్ టిక్ కౌన్సిల్ లో ఒక సభ్యత్వ దేశం గా ఉండింది. కాగా ఆర్క్ టిక్ కౌన్సిల్ లో భారతదేశం అబ్జర్వర్ హోదా ను కలిగివుంది. ఆర్క్ టిక్ మరియు అంటార్క్ టిక్ .. ఈ రెండు ధ్రువ ప్రాంతాల లో స్వీడన్ చురుకైన వైజ్ఞానిక కార్యక్రమాల ను నిర్వహిస్తున్నది. అదే విధం గా భారతదేశం జోడు ధ్రువ ప్రాంతాలతో పాటు మహాసముద్ర ప్రాంతం లో సైతం వైజ్ఞానిక కార్యక్రమాల ను అమలుపరుస్తున్నది.
ధ్రువ సంబంధి విజ్ఞాన శాస్త్రం లో భారతదేశానికి మరియు స్వీడన్ కు మధ్య సహకారం ఈ రెండు దేశాలలోను లభ్యం అయ్యే నైపుణ్యాన్ని పరస్పరం పంచుకొనేటందుకు వీలు కల్పిస్తుంది.
(Visitor Counter : 172